சமர்சித் சிங்

சமர்சித் சிங் (பிறப்பு: மார்ச் 7,1967) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு  கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பின்மால் சட்டமன்றத் தொகுதியில் போட்டியிட்டு வென்றார். இத்தொகுதியானது ஜலோர் மாவட்டத்தில் அமைந்துள்ளது.

 ஆரம்பகால வாழ்க்கை மற்றும் கல்வி 
சமர்சித் இராசாத்தானின் ஜலோர் மாவட்டத்தில் உள்ள பின்மால் தாலுகாவில் உள்ள தசுபனைச் சேர்ந்தவர். இவர் சூரஜ்பால் சிங்கின் மகன் ஆவார். இவர் 1991 இல் தனது முதுதத்துவமாணி பட்டத்தையும், 1993 இல் முனைவர் பட்டத்தையும் முடித்தார். முன்னதாக 1989 ஆம் ஆண்டில், ஜோத்பூரில் உள்ள ஜெய் நரேன் வியாசு பல்கலைக்கழகத்தில் முதுகலை கலை பட்டமும் பெற்றார்.

 தொழில் வாழ்க்கை 
2023 இல் நடைபெற்ற இராசத்தான் சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக பின்மால் சட்டமன்றத் தொகுதியில் போட்டியிட்ட சமர்சித்  தனது நெருங்கிய போட்டியாளரான பாரதிய ஜனதா கட்சி  வேட்பாளரான பூரா ராம் சவுத்ரியை விட 1,027 வாக்குகள் அதிகம் பெற்று வென்றார்.

2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் வேட்பாளரான பூரா ராம் சவுத்ரியிடம் 9,646 வாக்குகள் வித்தியாசத்தில் தோல்வியடைந்தார்.

முன்னதாக 2008 தேர்தலிலும், இவர் இந்திய தேசிய காங்கிரசு கட்சி வேட்பாளராக போட்டியிட்டு பாரதிய ஜனதா கட்சியின் வேட்பாளரான  சவுத்ரியிடம் 21,199 வாக்குகள் வித்தியாசத்தில் தோல்வியடைந்தார்.

இவர் முதலில் 1998 இராசத்தான் சட்டமன்றத் தேர்தலில் வெற்றி பெற்று சட்டமன்ற உறுப்பினர் ஆனார், மேலும் 2003 சட்டமன்றத் தேர்தலில் இந்திய தேசிய காங்கிரசு வேட்பாளராக வென்று அந்த இடத்தை தக்க வைத்துக் கொண்டார்.

2023 ஆம் ஆண்டு இந்திய தேர்தல் ஆணையத்திற்கு அளித்த பிரமாணப் பத்திரத்தில் இவர் இரூ 7.9 கோடி சொத்துக்களை அறிவித்தார், அங்கு இவர் மீது குற்றவழக்குகள் எதுவும் பதிவு செய்யப்படவில்லை என்றும் கூறினார்.

தேர்தல் முடிவுகள்
2023

 மேற்கோள்கள் 

பகுப்பு:வாழும் மக்கள்
பகுப்பு:1967 பிறப்புகள்